איימי מאדיגן

איימי מרי מאדיגן (באנגלית: Amy Marie Madigan; נולדה ב-11 בספטמבר 1950) היא שחקנית, זמרת ומפיקת קולנוע אמריקאית זוכת פרס גלובוס הזהב.

 ביוגרפיה 
מאדיגן נולדה בשיקגו, אילינוי. בתם של עובדת איגוד בשם דולורס ושל מנחה הטלוויזיה ג'ון מאדיגן.
למדה פילוסופיה באוניברסיטת מרקט שבמילווקי, למדה שיעורי פסנתר בקונסרבטוריון שבמכללה המוזיקלית של שיקגו ומשחק בבית ספר למשחק של לי סטרסברג בניו יורק.

 קריירה 
את הופעת הבכורה ערכה ב-1982 בדרמה הביוגרפית "ילד אהבה" ועליה קיבלה מועמדות לפרס גלובוס הזהב בקטגוריית פריצת השנה.
התפרסמה לראשונה ב-1984 עם תפקידה בתור המורה ויולה בעיירה הקטנה בדרמה של רוברט בנטון "מקום בלב" ומק'ויי חיילת לשעבר החוברת ללוחם קר הרוח טום בסרט הפשע המוזיקלי "רחובות לוהטים".

הועמדה ב-1985 לפרס אוסקר לשחקנית המשנה הטובה ביותר ולפרס גלובוס הזהב על תפקידה בתור סאני בדרמה העצמאית "פעמיים במשך החיים".
ב-1989 הופיעה בתור אנני אשתו של בעל החווה ריי קינסלה (קווין קוסטנר) בדרמת הבייסבול "שדה החלומות" ובדמותה של צ'אנדיס חברתו של באק בקומדיית ההתבגרות "דוד באק".
לאחר שתי מועמדויות זכתה מאדיגן בפרס גלובוס הזהב ובמועמדות לפרס אמי בשנת 1990 על הופעתה בסרט הטלוויזיוני "אשה במבחן החיים".
השתתפה ב-1993 בעיבוד הקולנועי לספר האימה של סטיבן קינג "החצי האפל".

מדיגן שיחקה לצד בעלה אד האריס בשבעה סרטים, הבולט שבהם היה בשנת 2000 בסרט הביוגרפי בבימויו של האריס "פולוק" המבוסס על חייו של הצייר ג'קסון פולוק, בסרט גילמה את דמותה הביוגרפית של אספנית האומנות היהודייה פגי גוגנהיים.

הייתה חלק מקאסט הסדרה הבדיונית "קרניבל"  במשך שנתיים בהן הופיעה בתור אייריס קרואו אחותו הגדולה של ג'סטין.

לוהקה על ידי בן אפלק ב-2007 לסרטו הראשון כבמאי "נראתה לאחרונה", בסרט הופיעה בתור ביאטריס מק'ריידי.
הופיעה בתפקיד אורח במשך שמונה פרקים בתור ד"ר ווייט בסדרת הדרמה "האנטומיה של גריי".

 חיים אישיים 
מאדיגן התחתנה בשנת 1983 עם שחקן הקולנוע אד האריס, לאחר שפגשה אותו בצילומי הסרט "מקום בלב".
למאדיגן ולהאריס נולדה בת אחת.
מאדיגן ובעלה אד האריס היו חלק ממיעוט אשר לא הסכים לכבד את זכייתו של איליה קאזאן בפרס הכבוד בטקס האוסקר ה-73 בשנת 1999, השניים מחו על תמיכתו של קאזאן ברשימה השחורה של הוליווד שפורסמה בזמן המלחמה הקרה.

 פילמוגרפיה 
 ילד אהבה (1982)
 יום שאחרי (1983)
 מקום בלב (1984)
 רחובות לוהטים (1984)
 פעמיים במשך החיים (1985)
הנסיך מפנסילבניה (1988)
 שדה החלומות (1989)
 הדוד באק (1989)
 החצי האפל (1993)
 סטייה נשית (1996)
 אהבה ופחד (1998)
 פולוק (2000)
 The Sleepy Time Gal (2001)
A Time for Dancing (2002)
 חווה (2004)
 עור מסתורי (2004)
 הכנסות (2004)
 מכתבי אהבה של אבא (2005)
 נראתה לאחרונה (2007)
פעם נפול (2010) - גם מפיקה
וירג'יניה (2010)
זה מה שאני (2011)
המצילה (2013)
Sweetwater (2013)
Frontera (2014)
יוצא מן הכלל (2016)
גברת אפורה (2017)
אישה אמריקאית (2018)
The Last Full Measure (2019)
משחקי ציד (2020)
קרניים (2021)
Rebuilding (2025)
שעת הנעלמים (2025)
The Ploughmen (TBA)

 טלוויזיה 
 And Then There Was One (1994) - סרט טלוויזיה של Lifetime
 רוכבי המרווה הסגולה (1996) - סרט טלוויזיה
פרויקט לארמי (2002) - סרט טלוויזיה
 קרניבל (2003–2005)
 The Path to 9/11 (2006)
 הוכחה חיה (2008) - סרט טלוויזיה של Lifetime
אייס (2018)
פני דרדפול: עיר המלאכים (2020)

 פרסים ומועמדויות 
פרסשנהקטגוריהעבורתוצאהמקורפרס אוסקר1986שחקנית המשנה הטובה ביותרפעמיים במשך החייםחוג מבקרי הקולנוע של ניו יורק2025שחקנית המשנה הטובה ביותרשעת הנעלמיםפרס גלובוס הזהב1983כוכבת השנה החדשה - שחקניתLove Child1985שחקנית המשנה הטובה ביותר – סרט קולנועפעמיים במשך החיים1990שחקנית המשנה הטובה ביותר – סדרה, מיני-סדרה או סרט טלוויזיהRoe vs. Wade2026שחקנית המשנה הטובה ביותר – סרט קולנועשעת הנעלמיםפרס אמי לבידור בפריים טיים1989השחקנית הראשית הטובה ביותר במיני סדרה או סרטRoe vs. Wadeפרס האקדמיה האוסטרלית הבינלאומי לאמנויות הקולנוע והטלוויזיה2026שחקנית המשנה הטובה ביותרשעת הנעלמיםפרס אינדפנדנט ספיריט1989שחקנית המשנה הטובה ביותרנסיך פנסילבניה1998Lovedאיגוד מבקרי הקולנוע של שיקגו1989שחקנית המשנה הטובה ביותרשדה החלומות2025שעת הנעלמיםפסטיבל הסרטים הבין-לאומי של סנטה ברברה2026פרס הווירטואוזוסשעת הנעלמיםפרס גילדת שחקני המסך2026ההופעה הטובה ביותר של שחקנית בתפקיד משנהשעת הנעלמיםפרס איגוד מבקרי הקולנוע האמריקאי2008הרכב המשחק הטוב ביותרנראתה לאחרונה2026שחקנית המשנה הטובה ביותרשעת הנעלמיםפרס סטלייט1999שחקנית המשנה הטובה ביותר – סדרה, מיני-סדרה או סרט טלוויזיהA Bright Shining Lie2003Just a Dream2004השחקנית הטובה ביותר – סדרת דרמה בטלוויזיהCarnivàle2026השחקנית הטובה ביותר בתפקיד משנהשעת הנעלמיםאיגוד המבקרים הקולנועיים באינטרנט2026שחקנית המשנה הטובה ביותרשעת הנעלמים

קישורים חיצוניים

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:מפיקות קולנוע אמריקאיות
קטגוריה:בוגרי אוניברסיטת מרקט
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1950
קטגוריה:אמריקאים שנולדו ב-1950